**Györtelek Község Önkormányzata Képviselő-testületének**

 **16/2012 (XI.7.) önkormányzati rendelete**

**az egészségügyi alapellátás körzeteiről**

Györtelek Község Önkormányzat Képviselő-testülete a helyi önkormányzatokról szóló 1990. évi LXV. törvény 16. § (1) bekezdésében, az önálló háziorvosi tevékenységről szóló 2000. évi II. törvény 2. § (2) bekezdésében kapott  felhatalmazás alapján, az egészségügyről szóló 1997. évi CLIV. tv. 152. § (2) bekezdésében előírt kötelezettségének eleget téve a község egészségügyi alapellátási (háziorvosi, házi gyermekorvosi, fogorvosi és védőnői) körzetekről a következőket rendeli el:

**1. §**

(1)1​ A képviselő-testület a háziorvosi alapellátás körzetét az 1. melléklet szerint határozza meg. A képviselő-testület a házi gyermekorvosi alapellátás körzetét az 6. melléklet szerint határozza meg. A képviselő-testület a házi gyermekorvosi alapellátáshoz kapcsolódó ügyeleti ellátás körzetét az 7. melléklet szerint határozza meg.

(2) A képviselő-testület a fogorvosi alapellátás körzetét a 2. melléklet szerint határozza meg.

(3) A képviselő-testület a háziorvosi alapellátáshoz kapcsolódó ügyeleti ellátás körzet székhelyét, telephelyét a 3. melléklet szerint határozza meg.

(4) A képviselő-testület a védőnői ellátás körzetét a 4. melléklet szerint határozza meg.

(5) A képviselő-testület az iskola egészségügyi ellátás körzetét és körzet székhelyét az 5. melléklet szerint határozza meg.

**2. §**Ez a rendelet a kihirdetése napján 14.00 órakor lép hatályba.

K.m.f.

Halmi József sk.                                                             Sipos Éva sk.

 polgármester                                                                     jegyző

1: Módosította: a 13/2016. (XII.15. ) önkormányzati rendelet

 2: Módosította: a 1/2021. (I.22.) önkormányzati rendelet

**Győrtelek Község Önkormányzata Képviselő-testületének**

**hatáskörében eljáró Polgármestere**

**1/2021. (I.22.) önkormányzati rendelete**

**az egészségügyi alapellátás körzeteiről szóló 16/2012. (XI.07.) önkormányzati rendelete módosításáról**

Györtelek Község Önkormányzat Képviselő-testülete hatáskörében eljáró Polgármestere az Alaptörvény 32. cikk (1) bekezdés a) pontjában,   Magyarország helyi önkormányzatiról szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva, az  egészségügyi alapellátásról szóló 2015. évi CXXIII. törvény 6. § (1) bekezdésében kapott felhatalmazás alapján, az önálló háziorvosi tevékenységről szóló 2000. évi II. törvény 2. § (2) bekezdésében kapott felhatalmazás alapján, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. 46.§ (4) bekezdésében döntéshozatalt biztosító jogkörében eljárva, a község egészségügyi alapellátási (háziorvosi, házi gyermekorvosi, fogorvosi és védőnői) körzetekről a következőket rendeli el:

**1.§** Az egészségügyi alapellátás körzeteiről szóló 16/2012. (XI.07.) önkormányzati rendeletének 4. melléklete helyébe a rendelet 1. számú melléklete lép.

**2.§** A rendelet a kihirdetése napján 12.00 órakor lép hatályba, és a hatályba lépését követő első napon hatályát veszti.

**Györtelek, 2021. január 21.**

**Halmi József dr.Sipos Éva**

**polgármester jegyző**

1. **számú melléklet az 1/2021. (I.22.) rendelethez**

**4. melléklet a 16/2012. (XI.07.) önkormányzati rendelethez**

1.) Védőnői ellátási körzet székhelye: 4752 Györtelek, Kossuth út 133.

2.) Védőnői ellátási körzet telephelye: 4752, Györtelek, Kossuth út 133.

3.)Védőnői ellátási körzethez tartozó települések: Györtelek, Géberjén, Fülpösdaróc